Nedenfor forklares mere dybdegående, hvordan radiofrekvens opstrammer huden, udfordringer med gamle apparater på markedet, og baggrunden for, at Genius fra Lutronic er en “gamechanger” inden for denne type behandlinger. Forskning har vist, at opvarmning af læderhuden (dermis) til en bestemt temperatur vil forårsage stimulation af kollagen og sammentrækning af huden. Ved at opvarme huden til 40-45 grader celsius skabes der nok varme til at få kroppen til at forsøge at reparere området ved at opbygge nyt kollagen. Temperaturer op til omkring 65 grader celcius vil nedbryde kollagen og forårsage sammentrækning. Naturligvis kræver dette mere energi, men det medfører til gengæld mere synlige resultater. Problemet med gammelt apparatur på markedet (Exilis, Venus Freeze, Pelleve, Viora Reaction, 3Deep RF, Accent XL, eMatrix, eTwo, TriPolar RF, ReFirm, Sublime, ePrime) har været, at det er uhyre vanskeligt at styre temperaturen og opvarme læderhuden (dermis) til en temperatur, der både er effektiv og samtidig ikke forbrænder hudoverfladen. Når hudens overflade når ca. 45 grader celcius, oplever man en brændende smerte. Man har forsøgt at løse denne udfordring ved at forsøge at afkøle overfladen, mens radiofrekvens og varme pumpes ned i hudens dybere lag. Dette er en meget vanskelig og uforudsigelig opgave. Systemerne er afhængige af hudtypen for at kunne transportere energien til den rigtige dybde. Forskelle i hudtykkelse, fugtindhold og sammensætningen af ​​kollagen og fedt kan føre til at energien ledes til ukendte eller forskellige dybder. Hvis energien placeres for dybt, kan du få fedtnekrose (vævsdød i fedtcellerne), hvilket fx var problemet med den tidlige udgave af Thermage. Hvis energien leveres for overfladisk, kan huden blive forbrændt eller få øget pigmentering. Hvis man behandler for forsigtigt og ikke når de nødvendige temperaturer, får du ingen stimulering af kollagenet. Genius har løst alle disse udfordringer. Flere behandlinger har derfor været normen ved behandling med mange af de ældre systemer på markedet – primært fordi det er meget vanskeligt at opnå kollagenstimulering med én behandling. Det er ovenstående udfordringer som Genius er en løsning på.